REBEL kollektiv

3x3 το Σάββατο 21/9 στις 19:00 στο Αλσός
2019-09-21 19:00 - 23:59 (Europe/Helsinki) | Αλσος Ιωαννίνων, Ιωάννινα, Ιωάννινα, Greece
αυτό το Σάββατο 21/9 στις 19:00 μαζευόμαστε στο Αλσός να θυμηθούμε πως παίζαμε την μπάλα στις αλάνες και τις πλατείες. Εκεί πολλά απο τα κοράκια μας θα ξεδιπλώσουν το ταλέντο τους(;) στις τρίπλες κλειστού χώρου και στις ποδιές. Αν πιστεύεις ότι μπλοφάρουμε για τα σκιλζ που κατέχουμε, έλα με την παρέα σου και θα μιλήσει το τόπι στο χαλίκι. (Κινήσου έξυπνα κ φόρα τα παλιά σου αθλητικά, αυτά που δε φοβάσαι να «λερώσεις»)
Υ.Γ. 1. Απαγορευόνται οι καραβολίδες,στα 3 κόρνερ πέναλντι.
Υ.Γ. 2. Μπάλες θα φέρουμε εμείς για να μην την πάρει κανεις και φύγει άμα χάνει.
Υ.Γ. 3. Σε περίπτωση που δεν έχεις δικιά σου ομάδα, πατητό και χωριστήκαμε.

Τρίτη 30 και Τετάρτη 31 Ιουλίου στο Αλσος η θεατρική παράσταση "Πονάει το μυαλό μου" από τις Τσιριτσάντσουλες
2019-07-30 08:00 - 2019-07-31 17:00 | άλσος
Υπόθεση
Βγήκαν οι κλόουν στη σκηνή να πούνε ιστορίες. Ιστορίες βγαλμένες από τη ζωή, παράλογες και σουρεαλιστικές όσο και η πραγματικότητα. Ιστορίες που άλλοτε μας συγκινούν, άλλοτε μας κάνουν να γελάμε κι άλλοτε απλά μας πονάνε το μυαλό μας…
Για την παράσταση
Η παράσταση «Πονάει το μυαλό μου» αποτελεί στην ουσία, τη συνέχεια της παράστασης Τσιριτσάντσουλες-Βαριετέ που είχε ανέβει το 2005. Τότε, με πρότυπο τα κείμενα του Καρλ Βάλεντιν από τις παραστάσεις καμπαρέ που έδινε στο μεσοπόλεμο, είχαμε φτιάξει τα δικά μας κείμενα που τα παρουσιάσαμε σαν ένα σόου Βαριετέ. Τώρα παίρνουμε τα γνήσια κείμενα του μεγάλου γερμανού θεατρίνου και μαζί με κείμενα άλλων δύο θρύλων της παγκόσμιας δραματουργίας, του ρώσου Άντον Τσέχοφ και των Βρετανών Μόντυ Πάιθον, συνθέσαμε τη φετινή μας παράσταση. Η μίξη αυτών των τριών διαφορετικών γραφών φαντάζει ίσως περίεργη. Οι δημιουργοί τους προέρχονται από τρεις τελείως διαφορετικές κουλτούρες και είναι εκπρόσωποι τριών διαφορετικών γενιών κωμικών με σχεδόν μισό αιώνα διαφορά ο ένας από τον άλλον. Κι όμως, διαβάζοντας τα μικρά διηγήματα του Τσέχοφ δεν μπορεί να μην έρθουν στο μυαλό σου εικόνες από τις ταινίες των Πάιθον και όταν βλέπεις τον «Παπαγάλο» των τελευταίων δεν μπορείς να μην ανατρέξεις στο κλασικό «το πουλί και το κλουβί» του Βάλεντιν. Έτσι λοιπόν, έστω κι αν διαφέρουν χρονικά και πολιτισμικά οι δημιουργοί, τα έργα τους συναντιώνται σε ένα ουδέτερο έδαφος. Ένα έδαφος διεθνές και διαχρονικό, αυτό της κωμωδίας. Όχι όμως μιας οποιασδήποτε κωμωδίας, αλλά μιας κωμωδίας που καταρρίπτει τις φόρμες, ανατρεπτική, σχεδόν παράλογη, που είναι δυνατόν τόσο να σε απελευθερώσει και να φέρει την κάθαρση, όσο και να σου κάψει ολοκληρωτικά τον εγκέφαλο.
Αυτό το εύφλεκτο υλικό τολμήσαμε να πάρουμε στα χέρια μας φέτος και ως μια επόμενη γενιά και εμείς κωμικών, μισό αιώνα περίπου μετά τους Πάιθον, να το παρουσιάσουμε μέσα από το πρίσμα της δικής μας ματιάς, ως ένα κωμικό μοντέλο, που επηρέασε κατά πολύ τη σκέψη και τη δημιουργικότητά μας.
Δραματοποιήσαμε τέσσερα διηγήματα του Τσέχοφ και πήραμε σκέτς από παραστάσεις του Βάλεντιν -κυρίως από το μεσοπόλεμο- και από το «ιπτάμενο τσίρκο» των Μόντυ Πάιθον. Χρησιμοποιήσαμε τις τεχνικές του αυτοσχεδιασμού, του κλόουν και της μάσκας και προσπαθήσαμε να αποδώσουμε την ουσία του πνεύματος του μουσικού αυτού και κωμικού θεάτρου που το λένε καμπαρέ.
#ioannina #alsos #giannena #epirus #tsiri #tsiritsantsoules #f451

Αντιφασιστικό Φεστιβάλ Πτολεμαϊδα
2019-06-29 13:00 - 2019-06-30 23:59 | Πτολεμαϊδα

Schoolικότρυπα – Hip Hop Live
2019-06-28 10:00 - 2019-06-29 14:30 | Skatepark, ioannina, Greece
Hip Hop Live στο skatepark Παρασκευή| 28/06/19| 22:00 για την οικονομική ενίσχυση της συντακτικής ομάδας Schoolικότρυπα

Corpus Rebellis-Mojito Bar
2019-06-20 10:00 - 17:00 | Κατάληψη Αντιβίωση, Παπανδρέου και Μπελογιάννη γωνία, ιωαννινα, Greece
Mojito Bar από τη συλλογικότητα ενάντια στην πατριαρχία Corpus Rebellis στην αυλή της Κατάληψης Αντιβίωσης(Παπανδρέου & Μπελογιάννη γωνία) Πέμπτη 20/06 | 22:00

3ο Ελευθεριακό Φεστιβάλ Βιβλίου Ιωαννίνων 2η μέρα
2019-06-15 18:00 - 23:59 | Αλσος Ιωαννίνων, Ιωάννινα, Ιωάννινα, Greece
Σάββατο 15/06/2019 – 18:00
Βιβλιοπαρουσίαση –Συζήτηση
Furiosi
Νάνι Μπαλεστρίνι
εκδόσεις «Απρόβλεπτες»,
2012 α’ έκδοση, 2018 β’ έκδοση…και ύστερα ξαφνικά από τη γέφυρα της πρύμνης αφήσαμε να ξετυλιχτεί το πανό τους που έγραφε I FURIOSI το ανοίξαμε γυρισμένο ανάποδα στην πλώρη του πλοίου και ενώ το πλοίο απομακρύνονταν σιγά σιγά από το λιμάνι υψώθηκε ένα μανιασμένο ουρλιαχτό αααα που υψώνονταν από ολόκληρο το Κάλιαρι και εμείς αρχίσαμε να τραγουδάμε όλοι μαζί «Δεν υπάρχουν πια δεν υπάρχουν πια οι Furiosi δεν υπάρχουν πια»…
Ο γνωστός στο ελληνικό κοινό από τα εμβληματικά έργα«Τα θέλουμε όλα» και «Αόρατοι» Μπαλεστρίνι, μέσα από την ανασύνθεση/καταγραφή της προσωπικής ιστορίας ενός οπαδού της Μίλαν -ακολουθώντας το μοτίβο όλων του των βιβλίων-, στην πραγματικότητα δε βιογραφεί απλά το συγκεκριμένο μέλος των “Brigatte Rossoneri” (ιστορικός σύνδεσμος της Μίλαν, ιδρύεται την εποχή που οι Ερυθρές
Ταξιαρχίες βρίσκονται σε άνθιση), αλλά μάς μεταφέρει στη σκληρή ιστορία του ιταλικού οπαδισμού που κυριολεκτικά ανεβαίνει όταν το ταξικό/κοινωνικό κίνημα παίρνει την κατιούσα.
Πως επηρεάστηκε το γήπεδο από την πολιτική; Τα σύμβολα, τα συνθήματα, οι απεικονίσεις στις κερκίδες, πόσο προέρχονται από την άνοδο του κινήματος; Μετά την καταστολή, που εκκινεί τα λεγόμενα μολυβένια χρόνια, βρίσκουν οι κινηματίες καταφύγιο στις κερκίδες ή όχι; Και τα αφεντικά των ΠΑΕ; Πως γίνεται να είσαι εργάτης και να απεργείς στη Φίατ και την ίδια ώρα η ομάδα σου να παίζει αντίπαλη με τη Γιουβέντους, έτερη ιδιοκτησία της οικογένειας Ανιέλι; Η’, ακόμα, η βία μεταξύ οπαδών -με κάμποσους καταγεγραμμένους νεκρούς-, πως μπορεί να συνάδει με τα προτάγματα περί ελευθερίας και χειραφέτησης; Κι όλα αυτά πως συνδέονται με τον επαγγελματικό αθλητισμό στην Ελλάδα του 2019;
*Ο Νάνι Μπαλεστρίνι απεβίωσε στις 20 Μάη 2019
http://www.ekdoseis-aprovleptes.gr/
Σάββατο 15/06/2019 – 19:30
Βιβλιοπαρουσίαση – Συζήτηση
Η σκέψη του Μιχαήλ Μπακούνιν
επιμέλεια Γκ. Μαξίμοφ, μετάφραση Ζ. Σαρίκας
εκδόσεις «Πανοπτικόν»
Στο τετράτομο έργο παρουσιάζονται ανάγλυφα τα βασικά στοιχεία της φιλοσοφικής κοσμοθεώρησης του μεγάλου ρώσου αναρχικού Μιχαήλ Μπακούνιν, έτσι όπως τα συνέλεξε από διάφορα έργα του και τα συστηματοποίησε σε ένα εύληπτο και συμπαγές σύνολο ο ομοϊδεάτης και συμπατριώτης του Γκ. Π.Μαξίμοφ.Κάτω από ένα αυστηρά υλιστικό-ιστορικό πρίσμα, ο Μπακούνιν διερευνά στο «Φιλοσοφία, Ηθική καιΘρησκεία» τη φύση και τις μεταβολές του ανθρώπου στην αλληλεπίδρασή τους τόσο με την εξωτερική φύση (το φυσικό περιβάλλον) όσο και με την εσωτερική φύση. Η «Κριτική της υπάρχουσας κοινωνίας» είναι μια οξεία κριτική ανάλυση ορισμένων βασικών συστατικών της σύγχρονης κοινωνίας: των θεσμών της ιδιωτικής ιδιοκτησίας και του κράτους, που παγιώνουν τις ταξικές συγκρούσεις και εισάγουν τα άτομα σε σχέσεις κυρίων και δούλων καθαγιάζοντας τις έννοιες της κυριαρχίας και της εξουσίας (η οποία αποτελεί μολαταύτα εγγενές, όχι όμως και αμετάβλητο, χαρακτηριστικό της ανθρώπινης φύσης) και φαινομένων όπως το φυσικό και επινοημένο δίκαιο, ο πατριωτισμός, η αντιπροσωπευτική δημοκρατία, κτλ. «Το σύστημα του αναρχισμού» αποτελεί μια κριτική αποτίμηση των αστικών επαναστάσεων, των ποικίλων σοσιαλιστικών θεωριών, του μαρξισμού, της σοσιαλδημοκρατίας, αλλά και μια συνοπτική έκθεση του αναρχικού προτάγματος ως μια καθολική απελευθέρωση του ανθρώπου, ενώ στο «Η κοινωνική επανάσταση» αποσαφηνίζεται η αντίληψη του Μπακούνιν για το ρόλο της βίας, των πρωτοποριών, για το πώς μπορεί να επιτευχθεί ο επαναστατικός μετασχηματισμός και η κοινωνική απελευθέρωση καθώς και για το τι πρέπει να αποφύγουν οι επαναστάτες ώστε να μην δομηθεί μια νέα αυταρχική εξουσία
στα ερείπια της παλιάς.
https://panopticon.gr/
Σάββατο 15/06/2019 – 21:00
Βιβλιοπαρουσίαση – Συζήτηση
Το κυνήγι των μαγισσών χθες και σήμερα Σύλβια Φεντερίτσι «εκδόσεις των Ξένων»
Η παγκοσμίου φήμης συγγραφέας του «Ο Κάλιμπαν και η μάγισσα»
επιστρέφει στο θέμα του κυνηγιού των μαγισσών με το νέο της βιβλίο εξαιτίας της ανάγκης να αναλυθούν περαιτέρω ορισμένες όψεις της καταδίωξης αυτής, να τονιστεί η συνέχεια που παρουσιάζει με τη σημερινή παγκόσμια έξαρση της βίας κατά των γυναικών, καθώς και να επισημανθεί η επιστροφή του κυνηγιού των μαγισσών ως τέτοια σε πολλά μέρη του κόσμου. Εκατομμύρια άνθρωποι, από την Αφρική, τη Λατινική Αμερική, την Ασία, εγκαταλείπουν τις χώρες τους για να δραπετεύσουν από τις βόμβες, τα τάγματα θανάτου, τη μαζική φτώχεια. Αν ο καπιταλισμός ξεκινά με τη μαστίγωση των ζητιάνων, την υποδούλωση εκατομμυρίων Αφρικανών και το κάψιμο των μαγισσών, σήμερα χτίζονται και τείχη για να κλείνονται απ’ έξω οι εξαθλιωμένοι, οι θάλασσες μετατρέπονται σε μαζικούς
τάφους για όσους αναζητούν μια καλύτερη ζωή, εκατομμύρια άνθρωποι χτυπούν και ξαναχτυπούν την πόρτα εκείνων που είναι υπεύθυνοι για τον κατατρεγμό τους. Όλα αυτά θα έπρεπε να μας πείθουν ότι χρειάζεται μια ριζική αλλαγή. Θα έπρεπε να αποδεικνύουν ότι το κυνήγι των μαγισσών, στις ποικίλες μορφές του, αποτελεί προϋπόθεση της καπιταλιστικής παραγωγής, ως μηχανισμός διαίρεσης, αντιπερισπασμού, τρομοκράτησης και απαλλοτρίωσης.
https://hotel.espivblogs.net/

3ο Ελευθεριακό Φεστιβάλ Βιβλίου Ιωαννίνων 1η μέρα
2019-06-14 08:00 - 2019-06-15 23:00 | Αλσος Ιωαννίνων, Ιωάννινα, Ιωάννινα, Greece
Παρασκευή 14/06/2019 – 18:00
Βιβλιοπαρουσίαση –Συζήτηση
Τέλος Πολέμου, προφίλ από τη Βοσνία 1995-96
Joe Sacco από τις εκδόσεις του «Κινηματικού Αρχείου Ιωαννίνων», 2019
Tο τρίτο και τελευταίο έργο του διεθνούς φήμης κομίστα Joe Sacco για τη διάλυση της Γιουγκοσλαβίας. Το κόμικ «σκιαγραφεί» δύο ιστορίες. Η πρώτη αφορά το Σόμπα, ένα Βόσνιο καλλιτέχνη που προσπαθεί να προβάρει με την μπάντα του, όσο οι εξελίξεις «τρέχουν» στο μέτωπο και στην πόλη του Σαράγεβο στο τέλος του πολέμου. Ενώ η δεύτερη με το εθνικιστή-φασίστα Ράντοβαν Κάρατζιτς. Άραγε, πως είναι να περνάς Χριστούγεννα με τον ηγέτη των Σέρβων της
Βοσνίας, σύμμαχο του ελληνικού εθνικού κορμού στα σχέδια για αναδιάταξη του χάρτη των Βαλκανίων, ο οποίος έχει διακηρύξει ανοιχτά την πρόθεση του να προσαρτήσει μια «καθαρή εθνικά» Βοσνία στην αγκαλιά της μαμάς Σερβίας;
Η έκδοση στοχεύει τόσο στη διατήρηση της μνήμης για τα εγκλήματα που διαπράχθηκαν εναντίον των μουσουλμάνων της Βοσνίας, όσο και στη στήριξη των ολικών αρνητών στράτευσης με πολίτικους και υλικούς όρους.
https://arxeiokin.tk/

Παρασκευή 14/06/2019 – 19:30
Εκδήλωση – Συζήτηση
Θρέφοντας εθνικισμούς: Μακεδονικό ζήτημα, συγκυρία, οι δικές μας απαντήσεις εισήγηση κατάληψη Φάμπρικα Υφανέτ (Θεσ/νίκη)
Μία συζήτηση για τους εθνικούς μύθους, για απαγορευμένες γλώσσες και ιστορίες, με επίκεντρο τη Θεσσαλονίκη των Μακεδονικών Συλλαλητηρίων του 1992 και του 2018. Καθώς και μία προσπάθεια αναστοχασμού και κριτικής προσέγγισης των κινηματικών απαντήσεων που δόθηκαν ενάντια στον εθνικιστικό παροξυσμό του τελευταίου χρόνου με αφορμή το μακεδονικό ζήτημα.
https://yfanet.espivblogs.net/
Παρασκευή 14/06/2019 – 21:00
Εκδήλωση –Παρουσίαση Εγχειρήματος
Εξέλιξη της τυπογραφικής τέχνης και στοιχεία επαναστατικής τυπογραφίας
αυτοπαρουσίαση της τοπικής τουπογραφικής κολλεκτίβας Titivillus
«Πατάρι, αέρας, νερά, μελάνια, πίεση και… Βγήκε καλό; Έχουν μπουκώσει οι φωτογραφίες; Καθαρίζει ο τσίγκος; Μήπως μασάει χαρτιά; Ο μετρητής γράφει; Από συμπτώσεις πως πάμε;Προλαβαίνουμε; Έχουν μικροφωνική αύριο οι σύντροφοι!»
Στο 1ο ελευθεριακό φεστιβάλ βιβλίου Ιωαννίνων διακινήθηκε το κάλεσμα για τη δημιουργία κινηματικής τυπογραφικής δομής και στην πόλη μας, μετά τη Rotta στην Αθήνα και τη Druck στη Θεσσαλονίκη. Το Δεκέμβρη του 2017 μια μονόχρωμη 35*50 Roland Practica 00 θα εγκατασταθεί εντός του ελευθεριακού εργαστηρίου F451 κι έκτοτε η ομάδα θα προσφέρει το χρόνο, τις δυνάμεις και τον κόπο της υποστηρίζοντας εκτυπωτικά το αναρχικό/αντιεξουσιαστικό/
αυτόνομο κίνημα της πόλης μας.
Αλλά τι σχέση μπορεί να έχουν οι εμπειροτέχνες τυπογράφοι του κινήματος με τα πρώτα ξύλινα κινητά τυπογραφικά στοιχεία της Κίνας, την παράδοση των κινητών τυπογραφείων της Ισπανικής Επανάστασης ή με τα παράνομα περιοδικά των
γερμανών αυτόνομων και τον παράνομο τύπο της κατοχής;

Live: Thodoris Ziarkas' "Uscita"
2019-06-11 20:30 - 23:59 | ελευθεριακό εργαστήριο F451, Τσακάλωφ 20, Ιωάννινα, Ιωάννινα, 45221, Greece
Thodoris Ziarkas’ USCITA
Ο κοντραμπασίστας και συνθέτης Θοδωρής Ζιάρκας παρουσιάζει έναν κύκλο συνθέσεων με τον τίτλο ”Uscita”, μαζί με τους Oliver Dover στο κλαρίνο και την Gizem Altinordu στα κρουστά.
Οι συνθέσεις ισορροπούν στο μεταίχμιο μεταξύ των παραδόσεων της Μεσογείου και του ελεύθερου αυτοσχεδιασμού. Ένα συνονθύλευμα από μελωδίες και ηχοτοπία που ξετυλίγονται πότε σε πολυφωνία πότε σε σιγή. Ήχοι επηρεασμένοι από τις τελετουργικές γιορτές και τα κυκλικά δρώμενα της ζωής.
Οι τρεις μουσικοί έχουν ως βάση τους το Λονδίνο όπου πρόσφατα ηχογραφήθηκε το καινούργιο υλικό και πρόκειται να εκδοθεί το φθινόπωρο του 2019
Oliver Dover – κλαρίνο / Gizem Altinordu – κρουστά / Θοδωρής Ζιάρκας – κοντραμπάσο, λαούτο
www.thodorisziarkas.co.uk

Bar στην αυλή της Κατάληψης αντιβίωσης
2019-06-08 10:00 - 2019-06-09 14:30 | Κατάληψη Αντιβίωση, Παπανδρέου και Μπελογιάννη γωνία, ιωαννινα, Greece
Bar στην αυλή της Κατάληψης Aντιβίωσης(Μπελογιάννη & Παπανδρέου γωνία) Σάββατο | 08/06/19 | 22:00

Προβολή ¨Hannah Arendt¨ στο ελευθεριακό εργαστήριο F451
2019-05-27 08:00 - 23:59 | ελευθεριακό εργαστήριο F451, Τσακάλωφ 20, Ιωάννινα, Ιωάννινα, 45221, Greece
Το ότι ένα καθίκι όπως ο Eichmann, βασικό στέλεχος του πυρήνα που οργανώνει το ολοκαύτωμα συλλαμβάνεται από τη Μοσσάντ τις 11 Μάη 1960 στην Αμερική , δικάζεται στο Ισραήλ και εκτελείται 1 Ιούνη 1962 είναι από μόνο του ένα γεγονός αρκετά πολύπλοκο. Η ταινία θίγει κάποιες από τις πλευρές του ζητήματος αυτού υπό το ιδιαίτερο πρίμα της Hannah Arendt, πρόσωπο που έχει ιδιαίτερη σημασία πάνω στο θέμα και ιδίως στην εποχή μετά τον δεύτερο παγκόσμιο πόλεμο.

Παρουσίαση "Βιασμός - Βιασμός από τον Τύπο" στο XANADU (Ξάνθη)...
2019-05-25 08:00 - 17:00 | ανοιχτός κοινωνικός χώρος Xanadu
… από το κινηματικό αρχείο ιωαννίνων με βάση την επανέκδοση της μπροσούρας.

Party για Ιατρικά έξοδα στο θεατράκι
2019-05-20 08:00 - 2019-06-01 17:00 | Θεατράκι Σκάλας

Listening Hip Hop at F451
2019-05-17 08:00 - 23:59 | ελευθεριακό εργαστήριο F451, Τσακάλωφ 20, Ιωάννινα, Ιωάννινα, 45221, Greece

Bar οικονομικής ενίσχυσης για τον αγώνα ολικών αρνητών στράτευσης
2019-05-03 09:30 - 12:00 | F451, Τσακάλωφ 10, Ιωάννινα, Epirus, 45221, Greece
Bar οικονομικής ενίσχυσης για τον αγώνα ολικών αρνητών στράτευσης
Παρασκευή 03/05/19 μετά τις στο 21:30 ελευθεριακό εργαστήρι F451(Τσακάλωφ 20)

Πέμπτη 25 Απριλίου στο F451 Bar Οικονομικής Ενίσχυσης
2019-04-25 08:00 - 2019-04-26 13:00 | ελευθεριακό εργαστήριο F451, Τσακάλωφ 20, Ιωάννινα, Ιωάννινα, 45221, Greece

11 Απρίλη 2019 – ντελιβεράδες και κούριερ ΑΠΕΡΓΟΥΜΕ
2019-04-11
Ξέρουµε πολύ καλά τους λόγους για να ΑΠΕΡΓΗΣΟΥΜΕ
Αλάνια και Μόρτισσες των Δρόμων
Αδέλφια της Ασφάλτου,
Πόσο ακόμα θα βρίζουμε την κακιά μας μοίρα στα φανάρια; Πόσο ακόμα θα σιχτιρίζουμε μπροστά στους καθρέφτες των ασανσέρ; Πόσο ακόμα θα πνίγουμε το θυμό μας, την οργή μας και τη φωνή μας απέναντι σε κάθε κλεψιά του αφεντικού, σε κάθε του απαξιωτική συμπεριφορά, σε κάθε του υποτιμητικό βλέμμα, σε κάθε δήθεν φιλικό χτύπημα στην πλάτη; Πόσο ακόμα θα σιχτιρίζουμε μοναχικά για κάθε ακόλλητο ένσημο, για κάθε απλήρωτο σκασμένο λάστιχο, για κάθε τσίμπημα στη μέση ή τον αυχένα, για κάθε απλήρωτη νυχτερινή ώρα;
Πόσο ακόμα θα ανεχόμαστε να μας αντιμετωπίζουν σαν το παιδί για όλες τις δουλειές, σαν το χαμάλι για κάθε τους θέλημα, σαν τον φτωχό και τον κακόμοιρο που θα έπρεπε να τους ευγνωμονούμε που μας δίνουν 4 ευρώ την ώρα; Πόσο ακόμα θα αφήνουμε την αξιοπρέπεια μας να τσαλαπατιέται για μια ξεχειλωμένη και κακοπληρωμένη βάρδια; Πόσο ακόμα θα ταλαιπωριόμαστε με γκάϊλα και βροχή, με κίνδυνο να σκοτωθούμε στους δρόμους; Πόσο ακόμα θα δεχόμαστε χαμόγελα συμπάθειας, σαν καημενούληδες, για όλους τους νεκρούς μας συναδέλφους;
ΠΡΕΠΕΙ ΕΜΕΙΣ ΟΙ ΙΔΙΟΙ/ΕΣ ΝΑ ΒΑΛΟΥΜΕ ΕΝΑ ΤΕΛΟΣ!
Όλα τα αφεντικά το ξέρουν καλά: ΕΙΜΑΣΤΕ ΤΟ ΑΙΜΑ ΣΤΙΣ ΦΛΕΒΕΣ ΑΥΤΗΣ ΤΗΣ ΠΟΛΗΣ. Χωρίς εμάς δεν καταλήγει ούτε ένα ευρώ στο ταμείο τους. Αν σταματήσουμε να παραδίδουμε την πίτσα, το πιτόγυρο, την κρέπα, τον καφέ, τα έγγραφα, τα ρούχα, τα παπούτσια, τις αντικαταβολές, δε θα έχουνε ούτε ευρώπουλο τσακιστό για είσπραξη! Εμείς συνδέουμε κάθε απομακρυσμένο σημείο της πόλης με το ταμείο τους. Αυτοί μας έχουν ανάγκη, όχι εμείς. Πρέπει να το καταλάβουμε και εμείς.
Εμείς οι ντελιβεράδες και οι κούριερ έχουμε τη δύναμη να κινούμε όλη την πόλη. Κι όμως, μάς έχουνε του πεταματού, χωρίς συμβάσεις, χωρίς ασφάλιση, χωρίς εταιρικά μηχανάκια, χωρίς Μέσα Ατομικής Προστασίας, χωρίς τις προβλεπόμενες μισθολογικές παροχές. Μας θεωρούνε φτηνούς και αναλώσιμους. Μας έχουνε σαν τα ανταλλακτικά για τα παπιά.
ΠΡΕΠΕΙ ΕΜΕΙΣ ΟΙ ΙΔΙΟΙ/ΕΣ ΝΑ ΒΑΛΟΥΜΕ ΕΝΑ ΤΕΛΟΣ!
Ήρθε η μέρα που θα μαζευτούμε όλοι και όλες μαζί, που θα κάνουμε τον κάθε ξεχωριστό ψίθυρο μια μεγάλη κραυγή. Ήρθε η μέρα που θα φωνάξουμε πως έχουμε ΑΞΙΟΠΡΕΠΕΙΑ σαν εργάτες/τριες και πως απαιτούμε ΣΕΒΑΣΜΟ ως κλάδος. Ήρθε η μέρα που θα κατεβάσουμε τα κουτιά, που δε θα πάμε ούτε μια παραγγελία, που θα αγωνιστούμε και θα διεκδικήσουμε όλα αυτά που μας κλέβουν τόσο καιρό, όλα αυτά που μας χρωστάνε! Ήρθε η μέρα να τους δείξουμε πως αντιληφθήκαμε τη ΣΥΛΛΟΓΙΚΗ ΜΑΣ ΔΥΝΑΜΗ. Ήρθε η μέρα να κάνουμε αυτή την πόλη να σταματήσει…
ΚΑΜΙΑ ΔΙΚΑΙΟΛΟΓΙΑ, ΚΑΜΙΑ ΠΑΡΑΓΓΕΛΙΑ
11 ΑΠΡΙΛΗ ΟΛΟΙ/ΕΣ ΣΤΗΝ ΑΠΕΡΓΙΑ
* η ΑΠΕΡΓΙΑ οργανώνεται σε συντονισμό με την παν-αττική απεργία που έχει κυρήξει το αδελφό σωματείο ΣΒΕΟΔ στην Αθήνα

Βιβλιοπαρουσίαση - Συζήτηση: Πως η ιδεολογία της μη-βίας εξυπηρετεί το κράτος
2019-03-24 19:30 - 23:30 | ελευθεριακό εργαστήριο F451, Τσακάλωφ 20, Ιωάννινα, Ιωάννινα, 45221, Greece
Η ομάδα διακίνησης εντύπων «Βιβλία Ανομίας» και οι εκδόσεις «Αλληλεγγύη» διοργανώνουν Βιβλιοπαρουσίαση-Συζήτηση με τίτλο:
Πώς η ιδεολογία της μη-βίας εξυπηρετεί το κράτος
Ο Peter Gelderloos έγραψε αυτό το βιβλίο σε µια προσπάθεια να σπάσει το µονοπώλιο της άποψης των πασιφιστών, οι οποίοι ηγεµονεύουν ιδεολογικά το αµερικανικό αναρχικό κίνηµα, όσον αφορά το ζήτηµα της πολιτικής βίας. Μια ηγεµονία που εκφράζεται µε αποκλεισµό από τα κινηµατικά µέσα των κριτικών της µη βίας, όπως επίσης και µε την αποµόνωση των πιο µαχητικών ακτιβιστών σε διαδηλώσεις. Θα ήταν εξαιρετικά χρήσιµο να παρατηρήσουµε τις οµοιότητες και τις διαφορές της πασιφιστικής ρητορικής στην Ελλάδα από αυτή της Αµερικής, όπως και τον τρόπο µε τον οποίο πραγµατώνονται οι εκδηλώσεις της, ειδικά µετά την περίοδο των Αγανακτισµένων και να βγάλουµε τα συµπεράσµατά µας σχετικά µε το ποιόν, τις προθέσεις και την αγνότητα των αυτοαποκαλούµενων πασιφιστών.
(από την εισαγωγή της ελληνικής έκδοσης)
Βιβλία Ανομίας
Ελευθεριακό Εργαστήρι F451(Τσακάλωφ 20, Άλσος)
Κυριακή 24/03/19 στις 19:30

Στο δρόμο για την Απεργία της 11ης Απρίλη | εκδήλωση-συζήτηση
2019-03-23 13:00 - 18:00 | Εργατικό Κέντρο Ιωαννίνων, Greece
Το σάββατο 23/03//2019 και ώρα 13:00 το σωματείο μας πραγματοποιεί εκδήλωση/συζήτηση με θέμα: «Στο δρόμο για την Απεργία της 11ης Απρίλη». Θα βρίσκονται μαζί μας μέλη του αδελφού σωματείου από την Αθήνα, ΣΒΕΟΔ , με σκοπό να ανταλλάξουμε εμπειρίες αγώνα και να οργανώσουμε την κοινή μας ΑΠΕΡΓΙΑ.

Ο ήχος της απουσίας – Θεατρική παράσταση από τις Τσιριτσάντσουλες
2019-03-22 21:30 - 23:30, 2019-03-21 21:30 - 23:30 | ελευθεριακό εργαστήριο F451, Τσακάλωφ 20, Ιωάννινα, Ιωάννινα, 45221, Greece
Δύο μονόπρακτα του Σταύρου Τσιώλη:
«Η δημοπρασία» και «Η γυναίκα του αστροναύτη»

Υπόθεση:
Η δημοπρασία: Ο Αριστείδης επιχειρεί να φέρει σε πέρας μία μεταμεσονύκτια εκπομπή δημοπρασίας σε ένα τηλεοπτικό κανάλι που βρίσκεται στο χείλος της καταστροφής.
Η γυναίκα του αστροναύτη: Η Γωγώ είναι η γυναίκα του μοναδικού αστροναύτη της Ελληνικής Αστροναυτικής Εταιρείας. Η απροσδόκητη εμφάνιση ενός πλασιέ, την ημέρα της αναχώρησης του άντρα της για την πιο επικίνδυνη αποστολή του, θα αποτελέσει αφορμή για να εκφράσει τις αγωνίες και τους πόνους της.
Για την παράσταση:
Φέτος έχουμε την τιμή και τη χαρά να παρουσιάζουμε δύο μονόλογους του Σταύρου Τσιώλη: «Η δημοπρασία» και «Η γυναίκα του αστροναύτη». Δύο κείμενα σπαρταριστά αλλά συγχρόνως γεμάτα απόγνωση, που αναφέρονται στον κύριο Αριστείδη και τη Γωγώ, δηλαδή τους ανθρώπους της διπλανής πόρτας, που έρχονται αντιμέτωποι με τα αδιέξοδα που προκύπτουν από τις επιλογές που έκαναν στη ζωή τους. Δύο σύγχρονοι μονόλογοι γραμμένοι στο απαράμιλλο ύφος του Σταύρου Τσιώλη, καταιγιστικοί, περίτεχνα κλιμακούμενοι, αστείοι μα και απελπισμένοι. Δύο ιστορίες ανθρώπων, που ενώ φαινομενικά δεν έχουν τίποτα κοινό, εξελίσσονται με φόντο την ίδια μουσική υπόκρουση: Τον ήχο της απουσίας.
Εμείς πήραμε αυτά τα έργα και προσπαθήσαμε να εξερευνήσουμε τα όριά τους. Συνομιλήσαμε με τους ήρωες και προσπαθήσαμε να τους κατανοήσουμε, ακόμα και να τους αγαπήσουμε. Όπου μπορέσαμε, κρατήσαμε τις σκηνοθετικές οδηγίες που παραθέτει ο ίδιος ο Τσιώλης στο βιβλίο του (Σταύρος Τσιώλης «Θεατρικά» εκδ. Πανοπτικόν 2016) εκτός από τις περιπτώσεις που αυτό ήταν πρακτικά αδύνατο λόγω των ειδικών συνθηκών της δικής μας παραγωγής. Το ίδιο έγινε και με τις περισσότερες από τις μουσικές επιλογές του. Αφεθήκαμε στον ρυθμό των κειμένων κι έτσι είμαστε στην ευχάριστη θέση να σας παρουσιάζουμε τον «ήχο της απουσίας», μια παράσταση με αρκετά διαφορετικές προκλήσεις από αυτές που αντιμετωπίζαμε στις έως τώρα παραστάσεις μας.
Πέμπτη 21/3/19 και Παρασκευή 22/3/19 στις 21:30 στο Ελευθεριακό Εργαστήρι F451(Τσακάλωφ 20, Άλσος)

Είσοδος ελεύθερη. Έξοδος αμφίβολη

Προβολή "Johny Cash at Folsom Prison"
2019-03-18 08:00 - 23:59 | ελευθεριακό εργαστήριο F451, Τσακάλωφ 20, Ιωάννινα, Ιωάννινα, 45221, Greece
Μετά την προβολή θα ακολουθήσει μουσική από βινύλιο και προφανώς “Johny Cash”.
13 Ιανουαρίου του 1968 ο Jhonny Cash, ο κορυφαίος της αμερικάνικης folk country μουσικής, δίνει μια συναυλία στις φυλακές Φόλσομ. Δεν ήταν η πρώτη φορά που o Cash τραγουδούσε σε φυλακισμένους, όμως στο Φόλσομ έγινε η πρώτη ηχογράφηση δίσκου μέσα σε φυλακές.
Για την όχι και τόσο φωτεινή πλευρά της Αμερικής,
τραγούδια περήφανα, συμπονετικά
…για τον άνθρωπο που περιμένει να εκτελεστεί, αναφερόμενο στα τελευταία 25 λεπτά της ζωής του («25 minutes to go»).
…μεταπηδά από σοβαρά θέματα σε άκρως χιουμορίστικα που σε κάνουν να χαμογελάς (Dirty old egg sucking dog).
…το «Give my love to Rose» που αναφέρεται στα λόγια ενός ετοιμοθάνατου, ο οποίος λίγο πριν πεθάνει, βρίσκει και παρακαλεί έναν ξένο να πάει να βρει την οικογένεια του και να τους δώσει την αγάπη του.
…το «Send a picture of mother». Ένας κρατούμενος ζητά από έναν άλλο που αποφυλακίζεται να πάει να βρει τους οικείους του και να του στείλει πίσω μία φωτογραφία της μητέρας του.
Ο Τζόνι Κας (1932-2003) άκουσε πρώτη φορά για την Κρατική Φυλακή Φόλσομ στην Καλιφόρνια το 1953, όταν υπηρετούσε στην Αεροπορία και στη μονάδα του προβλήθηκε η ταινία «Inside the Walls of Folsom Prison». Το φιλμ τον ενέπνευσε να γράψει το «Folsom Prison Blues», Το τραγούδι έγινε δημοφιλές ανάμεσα στους κρατούμενους όλης της χώρας, που έστελναν γράμματα στον Κας ζητώντας του να δώσει συναυλίες στις φυλακές τους. Από το 1957 ο Κας άρχισε να επισκέπτεται πολλές φυλακές των ΗΠΑ κάνοντας ακριβώς αυτό.
Καθώς απογειωνόταν η καριέρα του με επιτυχίες όπως τα «I Walk The Line» και «Ring of Fire», χειροτέρευε ο εθισμός του στις αμφιταμίνες και τα βαβιτουρικά και άρχισαν τα πρώτα μπλεξίματα με το νόμο. Το 1967 ο Κας αναζήτησε βοήθεια για το πρόβλημά του και μέχρι τα τέλη του χρόνου ήταν σχεδόν καθαρός , ψάχνοντας τρόπο να αντιστρέψει την κατηφορική πορεία της ζωής και της καριέρας του. Έπεισε την εταιρία στην οποία ανήκε τότε να ηχογραφήσει μία συναυλία σε φυλακή και η εταιρεία επικοινώνησε με εκείνες του Φόλσομ και του Σαν Κουέντιν.
Η Φόλσομ ήταν η φυλακή που απάντησε πρώτη και η συναυλία οργανώθηκε για τις 13 Ιανουαρίου 1968. Ο Κας ζήτησε δύο εμφανίσεις, μία στις 9:40 το πρωί και μία στις 12:40 το μεσημέρι,
Το setlist της πρώτης συναυλίας είχε ως εξής: «Folsom Prison Blues», «Busted», «Dark as a Dungeon», «I Still Miss Someone», «Cocaine Blues», «25 Minutes to Go», «I’m Not in Your Town to Stay», «Orange Blossom Special», «The Long Black Veil», «Send a Picture of Mother», «The Wall», «Dirty Old Egg-Sucking Dog», «Flushed From The Bathroom of Your Heart», «Joe Bean», «Jackson», «I Got a Woman», «The Legend of John Henry’s Hammer», «Green, Green Grass of Home», «Greystone Chapel». Το τελευταίο τραγούδι είχε γράψει ένας από τους κρατούμενους στη φυλακή, ο Γκλεν Σέρλεϊ, και ο Κας είχε επιμείνει να το μάθουν στις πρόβες και να το παίξουν εκείνη την ημέρα.
To άλμπουμ της live ηχογράφησης κυκλοφόρησε τον Μάιο της ίδιας χρονιάς με τον τίτλο «Αt Folsom Prison» με μεγάλη επιτυχία.
Τον Φεβρουάριο του 1969 ο Κας ηχογράφησε ακόμη μία συναυλία σε φυλακή San Quentin.

Μετά την προβολή μην φύγετε γιατί θα ακολουθήσει μπαρ με βινύλια. Φέρτε και εσείς τα δικά σας!

Bar οικονομικής ενίσχυσης για τα δικαστικά έξοδα ολικού αρνήτη στράτευσης
2019-03-08 10:00 - 17:00 | F451, Τσακάλωφ 10, Ιωάννινα, Epirus, 45221, Greece
Παρασκευή, 8 Μαρτίου 2019 στις 10 μ.μ. στο ελευθεριακό εργαστήριFahrenheit 451 Bar οικονομικής ενίσχυσης για τα δικαστικά έξοδα ολικού αρνήτη στράτευσης που δικάζεται στις 13 Μαρτίου στο Ρουφ (Αθήνα).

Προβολή "Bronson"
2019-03-04 08:00 - 23:59 | ελευθεριακό εργαστήριο F451, Τσακάλωφ 20, Ιωάννινα, Ιωάννινα, 45221, Greece
από το κινηματικό αρχείο Ιωαννίνων στο ελευθεριακό εργαστήριο F451! (Τσακάλωφ 20, Αλσος,Ιωάννινα)!
Bronson
…ο Bronson σε ένα μικροσκοπικό κελί πηγαίνει πέρα δώθε σαν το λιοντάρι στο κλουβί. Κάνει push ups γυμνός, βρώμικος μέσα στα αίματα και δεν σταματάει να κινείται ούτε στιγμή. Μοιάζει να περιμένει κάτι. Όντως. Πέντε-έξι αστυνομικοί κάνουν την εμφάνιση τους και ανοίγουν το κελί. Ο ‘Charlie’ είναι έτοιμος και ορμάει με λύσσα καταπάνω τους. Οι αστυνομικοί ρίχνονται όλοι μαζί στην μάχη για να τον ακινητοποιήσουν…
Ο Bronson ήθελε από μικρός να γίνει διάσημος και ο τρόπος που βρήκε να το πετύχει, αφού δεν είχε πολλά ταλέντα, ήταν μέσω της βιαιότητας στη φυλακή. Και μέσω αυτή της βιαιότητας ένιωθε ότι έδινε μια παράσταση μπροστά σε κοινό υποδυόμενος ένα ρόλο που είχε από την αρχή εκδιώξει τον πραγματικό του εαυτό.
Charles Arthur “Τσάρλι” Σαλβαδόρ (πρώην Charles Ali Ahmed, γεννημένος Michael Gordon Peterson στις 6 Δεκεμβρίου 1952), γνωστός ως Charles Bronson, είναι ένας άγγλος ποινικός ο οποίος έχει αναφερθεί στον βρετανικό Τύπο ως ο “πιο βίαιος κρατούμενος στη Βρετανία” και “ο πιο διαβόητος αιχμάλωτος της Βρετανίας” . Έχει περάσει περιόδους στα ψυχιατρικές κλινικές υψηλού κινδύνου Rampton, Broadmoor και Ashworth.
Πρώτα συνελήφθη ως μικροεγκληματίας, και καταδικάστηκε το 1974 σε επταετή φυλάκιση για ένοπλη ληστεία. Χρόνος προστέθηκε λόγω επιθέσεων σε φυλακισμένους και φρουρούς. Με την απελευθέρωσή του το 1987, ξεκίνησε καριέρα ως πυγμάχος στο East End του Λονδίνου. Ο ατζέντης του σκέφτηκε ότι χρειάζεται ένα πιο κατάλληλο όνομα και πρότεινε να αλλάξει σε Charles Bronson το 1987, από τον αμερικάνο ηθοποιό. Επέστρεψε στη φυλακή το 1988, αφού καταδικάστηκε για άλλη μια ληστεία. Ήταν γνωστός ως βίαιος κρατούμενος, και πήρε πολλούς ομήρους κατά τη διάρκεια αντιπαραθέσεων με φύλακες, με αποτέλεσμα η ποινή του να μετατραπεί αργότερα σε ισόβια κάθειρξη.
Λόγω της καταγραφής βίας και ψυχικής ασθένειας στη φυλακή, ο Bronson είναι ένας από τους ποινικούς με πολύ σημαντικό προφίλ. Έχει εμφανιστεί σε βιβλία, συνεντεύξεις και μελέτες σχετικά με την αναμόρφωση των φυλακών και τη θεραπεία των φυλακισμένων. Είχε πει: “Είμαι καλός, αλλά μερικές φορές χάνω όλες τις αισθήσεις μου και γίνομαι κακός. Αυτό δε με κάνει κακό, απλά μπερδεμένο”.
Ο Bronson έχει γράψει πολλά βιβλία σχετικά με τις εμπειρίες του και διάσημους κρατούμενους που έχει συναντήσει καθόλη τη διάρκεια της φυλάκισής του. Ένας αυτοανακηρυγμένος φανατικός της γυμναστικής και της άσκησης, ο οποίος έχει περάσει πολλά χρόνια στην απομόνωση, ο Bronson αφιέρωσε ένα βιβλίο στην άσκηση σε περιορισμένους χώρους. Έχει καλλιεργήσει επίσης τη φήμη του ως καλλιτέχνης της outsider art . Οι ζωγραφιές και οι απεικονίσεις της φυλακής και της ζωής σε ψυχιατρικές κλινικές εκτέθηκαν δημόσια και του απονεμήθηκαν πολλά βραβεία.
Το 2014 άλλαξε ξανά το όνομά του, αυτή τη φορά σε Charles Salvador, δείχνοντας το σεβασμό του προς τον Σαλβαδόρ Νταλί, έναν από τους αγαπημένους του καλλιτέχνες. Ήθελε απόσταση από τη φήμη που τον συνόδευε περί βίας. Το ίδρυμα τέχνης Charles Salvador ιδρύθηκε για να προωθήσει τα έργα τέχνης του και να “βοηθήσει εκείνους που βρίσκονται σε πιο μειονεκτική θέση από τον ίδιο” να συμμετέχουν σ’ αυτό που ονομάζεται τέχνη.

Διαδήλωση!
2019-03-01 18:00 - 23:59 | Ακαδημία

Προβολή "Plemya" (Η φυλή)
2019-02-25 08:00 - 23:00 | ελευθεριακό εργαστήριο F451, Τσακάλωφ 20, Ιωάννινα, Ιωάννινα, 45221, Greece
H “Φύλη”, ταινία Ουκρανική του 2014 περιγράφει την ιεραρχική δομή που κυριαρχεί μέσα σε ένα σχολείο κωφων.

Για αυτό τον λόγο σε αυτήν την ταινία δεν υπάρχουν υπότιτλοι και τα πράμματα για αυτό γίνονται ίσως και πιο ρητά από όσο περιμένει ο θεατής. Πρόκειται για μια βίαιη ταινία που περιγράφει τα κοινά χαρακτηριστικά ψυχιατρικού ιδρύματος, σωφρονιστικού καταστήματος αλλά και σχολείου.

Η προβολή γίνεται από το κινηματικό αρχείο Ιωαννίνων στο πλαίσιο των προβολών σχετικά με την θεματολογία της φυλακής, και συμπίπτει με την απεργία πείνας που διεξάγει ο Σπ.Χριστοδούλου.

20 Φλεβάρη Bar στο ελευθεριακό εργαστήριο F451
2019-02-20 08:00 - 23:59 | ελευθεριακό εργαστήριο F451, Τσακάλωφ 20, Ιωάννινα, Ιωάννινα, 45221, Greece

ΚΑΦΕΝΕΙΟ ΟΙΚΟΝΟΜΙΚΗΣ ΕΝΙΣΧΥΣΗΣ ΤΗΣ ΕΣΕ ΙΩΑΝΝΙΝΩΝ
2019-02-19 08:00 - 11:30 | Κατάληψη Αντιβίωση, Παπανδρέου και Μπελογιάννη γωνία, ιωαννινα, Greece
Την Τρίτη 19/2/2019 στην κατάληψη Αντιβίωση

Δευτέρα 18 Φλεβ. Προβολή : "Un Prophete"
2019-02-18 08:00 - 23:59 | ελευθεριακό εργαστήριο F451, Τσακάλωφ 20, Ιωάννινα, Ιωάννινα, 45221, Greece
Στο πλαίσιο της σειράς προβολών με θέμα την φυλακή την Δευτέρα 18 Φλεβάρη το κινηματικό αρχείο Ιωαννίνων θα προβάλει στο ελευθεριακό εργαστήριο F451 “Un Prophete”.

Καφενείο οικονομικής ενίσχυσης της ΕΣΕ Ιωαννίνων 19/2
2019-02-18 08:00 - 17:00

προβολή -bar οικονομικής ενίσχησης για δικαστικά έξοδα ολικών αρνητών στράτευσης
2019-02-02 08:00 - 2019-02-03 12:30 | F451, Τσακάλωφ 10, Ιωάννινα, Epirus, 45221, Greece
Σάββατο 02/02/19 | 20:00 | F451 προβολή “Μεσίστιες γαλανόλευκες και μισοφέγγαρα στις φλόγες” και bar οικονομικής ενίσχησης για δικαστικά έξοδα ολικών αρνητών στράτευσης
